stanford-oval/wikipedia huggingface dataset:
ויקיפדיה האלמאנית
שפה > ערכים וכותרות ערכים

ייחודה של ויקיפדיה האלמאנית מתבטא במגוון דיאלקטים רבים הנמצאים בשימוש בערכים השונים, ביניהם כל הדיאלקטים של אלמאנית, גרמנית שווייצרית ואלזסית. מקובל כי ערך ימשיך להתקיים באותו הניב בו החל להיכתב ולמעט במקרים חריגים אין "לתרגם" ערך לניב אחר. עם זאת ערכים בוויקיפדיה האלמאנית עשויים להיכתב בתערובת של ניבים שונים. מאחר שאין אורתוגרפיה סטנדרטית, חוקי האיות הם נינוחים למדי ואין צורה אחידה לכל מילה. אולם ההמלצה לתורמים היא לדבוק במוסכמות האיות של השפה האנגלית, ושימוש בכללים אחרים עלול שלא להתקבל בעין יפה. שמות הערכים הם לרוב בגרמנית תקנית, אך לעיתים קרובות שם הערך יוצג בפועל (על ידי שימוש בתבניות) באלמאנית.
שפה > ויקיפדיות אחרות בדיאלקט גרמני

ויקיפדיה האלמאנית היא הוויקיפדיה הראשונה שהוקמה עבור דיאלקט גרמני, ובעקבותיה נוצרו גם ויקיפדיות בדיאלקטים שונים של הגרמנית - ויקיפדיה הבווארית וויקיפדיה הריפוארית.
שפה > מיזמי ויקמדיה נוספים באלמאנית

בעבר, הוקמו באלמאנית עוד מיזמים של קרן ויקימדיה, ביניהם ויקימילון וויקיציטוט. אך מאחר שהיקף הפעילות בפרויקטים אלו היה נמוך במשך השנים, הוחלט למזג את כל הפרויקטים לתוך ויקיפדיה האלמאנית, ומאז 2008, הם קיימים במרחבים נפרדים בתוך ויקיפדיה האלמאנית, ולא בתור מיזמי אחות כמו בשפות אחרות.
ציוני דרך

נכון ליולי 2017, יש בוויקיפדיה האלמאנית מעל 23 אלף ערכים.
27 בדצמבר 2003 - נכתב הערך הראשון, בנושא כימיה (Chemie).
8 באוקטובר 2004 – נכתב הערך ה-100.
13 באוקטובר 2005 – נכתב הערך ה-1,000.
8 במאי 2009 – נכתב הערך ה-5,000.
22 ביוני 2011 – נכתב הערך ה-10,000.
6 באוגוסט 2013 – נכתב הערך ה-15,000.
12 באוקטובר 2015 – נכתב הערך ה-20,000.
הערות שוליים

↑  All Wikipedias ordered by number of articles.
↑  דירוג הוויקיפדיות, באתר מטא ויקי
↑  דף הנחיה לכתיבת מאמר, בוויקיפדיה האלמאנית
↑  ציוני דרך, בוויקיפדיה האלמאנית
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
הר טיאנמן

| --- | --- |

 מידע כללי
 גובה:  1,518.6 מטרים
 מדינה:  הרפובליקה העממית של סין 
 מיקום:  מחוז חונאן, סין
 קואורדינטות:  29°03′10″N 110°28′59″E﻿ / ﻿29.0528°N 110.483°E﻿ / 29.0528; 110.483
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןהר טיאנמן(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןהר טיאנמן
 
פתח טבעי (מערה פתוחה משני צידיה) בגובה 131.5 מטר היוצר קשת, והמדרגות שנבנו למטיילים.
הר טיאנמן (בסינית: 天門山, בפין-יין: Tiānmén Shān) נמצא בפארק לאומי הר טיאנמן, סמוך לעיר ג'אנגג'יאג'יה בצפון-מערב מחוז חונאן שבדרום הרפובליקה העממית של סין.
גאוגרפיה

בהר פתח טבעי שנוצר ממערה הפתוחה משני צידיה, בגובה של 131.5 מטר. מעל הפתח - קשת מיוחדת במינה.
אל ההר מוביל רכבל מתחנת הרכבת של ג'אנגג'יאג'יה. אורך הכבלים 7,455 מטרים עם עליה של 1,279 מטרים. נחשב לרכבל הארוך ביותר בעולם. השיפוע הכי הגדול במסלול הוא בן °‏37, שנחשב לשיפוע לא רגיל. ניתן גם לטפס באמצעות דרך למטיילים שנבנתה על פני המצוק ומגיעה עד לפסגה, שם נבנתה מרפסת זכוכית למטיילים.
ניתן להגיע גם באמצעות רכב בדרך ובה עם 99 עיקולים המגיעה עד למערה.
על ההר נבנה מקדש בודהיבטי בתקופת שושלת טאנג, ועבר שימור. במקום פועלת כיום מסעדה צמחונית.
טיסה דרך הפתח בהר נעשתה באמצעות חליפת כנפיים ב-25 בספטמבר 2011 לאחר קפיצה ממסוק, על ידי ג'ב קורליס.
באוגוסט 2016 נבנה מעבר זכוכית בראש ההר, המכונה "מצוק הדרקון המתפתל".
ב-2017 הושלמה חציבת מעבר תת-קרקעי שנעים בו באמצעות 12 דרגנועים בזה אחר זה - מפסגת ההר אל הרחבה שלפני פתח המערה.
גלריה

מראה מהרכבל.
מראה מתחת לקשת הטבעית.
המקדש הבודהיבטי
דרך המצוק שבראש ההר, לפני שנבנה מעבר הזכוכית.
מעבר הזכוכית - "מצוק הדרקון המתפתל".
אחד מ-12 הדרגנועים בבטן ההר, המחברים את פסגת ההר אל הרחבה שלפני פתח המערה.
הפיגוע בפארק האולימפי סנטניאל

| חלק מטרור בארצות הברית |
| --- | --- |
 תאריך:  27 ביולי 1996 
 מקום:  אטלנטה, ארצות הברית
 קואורדינטות:  33°45′41″N 84°23′33″W﻿ / ﻿33.76152°N 84.39255°W﻿ / 33.76152; -84.39255
 סוג:  פיצוץ 
 הרוגים:  2 
 פצועים:  111 
 מבצע:  אריק רודולף
 he
 
הפיגוע בפארק האולימפי סנטניאל היה פיגוע טרור באמצעות מטעני צינור שהתרחש בפארק האולימפי סנטניאל שבאטלנטה, ג'ורג'יה ואירע ב-27 ביולי 1996, במהלך אולימפיאדת אטלנטה. בפיצוץ נרצח אדם אחד באופן ישיר ונפצעו 111 אחרים; אדם אחר מת לאחר מכן מהתקף לב. זו הייתה הראשונה מבין ארבע ההפצצות שביצע אריק רודולף. המאבטח ריצ'רד ג'וול גילה את הפצצה לפני הפיצוץ והחל לפנות את האנשים מהפארק.
לאחר ההפצצה, ג'וול נחקר בתחילה כחשוד על ידי ה-FBI והתקשורת הציגה אותו כמבצע המשוער חרף העבודה שהוא היה חף מפשע. באוקטובר 1996 הצהירו ב-FBI כי ג'וול אינו קשור לאירוע. לאחר שלוש הפצצות נוספות ב-1997, אריק רודולף זוהה על ידי ה-FBI כחשוד בפיגוע בפארק האולימפי. בשנת 2003 נעצר רודולף וב־2005 הוא הסכים להודות באשמה כדי למנוע עונש מוות פוטנציאלי שהיה ככל הנראה מוטל עליו. רודולף נידון למאסר עולם על פשעיו.
הפיגוע

הפארק האולימפי עוצב כ"כיכר העיר" של האולימפיאדה, ואלפי צופים התכנסו להופעה מאוחרת של להקת ג'ק מאק. זמן מה לאחר חצות, ב-27 ביולי 1996, אריק רוברט רודולף שם תרמיל ירוק ובו מטעני צינור מלאים באבק שרפה נטול עשן מתחת לספסל בפארק האולימפי, לחבילה היה מטען שהיה אמור לגרום נזק רב לאזור הפארק אך בשלב מסוים החבילה הוזזה.
סוכן ה-FBI, דייוויד ג'ונסון, קיבל הודעה כי מישהו התקשר ל-911 כ-18 דקות לפני שהפצצה התפוצצה והזהיר כי פצצה תופעל בפארק האולימפי תוך 30 דקות על ידי "גבר לבן עם מבטא אמריקאי שלא ניתן להבחין בו". לאחר מכן, מאבטח באזור בשם ריצ'רד ג'וול גילה את התיק מתחת לספסל והזעיק חוקרים לזירת האירוע. אחד מהחוקרים, טום דייוויס, הזעיק חוליית ניטרול פצצות, שכללה את אנשי הרשות לאכיפת נושאי האלכוהול, הטבק, הנשק וחומרי הנפץ וה-FBI שיוכלו לבדוק את התיק החשוד. ג'וול ומאבטחים אחרים החלו בפינוי הסביבה המיידית כדי שחוליית הפצצה תוכל לחקור את החבילה החשודה. הפצצה התפוצצה שתיים-שלוש דקות לאחר הפינוי, לפני שכל הצופים יכלו לעזוב את האזור.
הפיגוע > קורבנות

אליס הות'ורן, בת 44 מאולבני שבג'ורג'יה, נהרגה בפיגוע כאשר חלק מהפצצה חדר לגולגולת שלה. צלם של הרשות לרדיו ולטלוויזיה הטורקית בשם מליח אוזוניול שהיה בן 40 במותו וסיקר במהלך חייו את מלחמת בוסניה ומלחמת המפרץ לקה בהתקף לב בזמן שניסה לסקר את זירת האירוע. מלבדם, בפיגוע נפצעו כ-111 בני אדם.
החקירה והבהלה התקשורתית

דיווחים חדשותיים מוקדמים היללו את ג'וול כגיבור על שעזר בפינוי האזור לאחר שאיתר את החבילה החשודה. כעבור שלושה ימים חשף עיתון ה-The Atlanta Journal-Constitution כי ה-FBI מתייחס אליו כאל חשוד אפשרי, זאת בהתבסס על פרופיל פלילי של "מפגע בודד". במשך השבועות הבאים, אמצעי התקשורת התמקדו בו באגרסיביות כאשם אפשרי ותייגו אותו כחשוד, תוך שהם מספרים על חייו כדי להתאים לפרופיל "המפגע הבודד" שהודבק לו על ידי אנשי ה-FBI. התקשורת תיארה, בדרגות שונות, את ג'וול כקצין אכיפת חוק כושל שאולי שתל את הפצצה כדי שיוכל "למצוא" אותה ולהיות גיבור.
מחקירת משרד המשפטים על התנהלות ה-FBI נמצא שלשכת החקירות הפדרלית ניסה לתמרן את ג'וול כדי שיוותר על זכויותיו החוקתיות, בכך שאמרו לו שהוא משתתף בסרט הכנה בנושא גילוי פצצות, אף על פי שהדו"ח הסיק כי "אין הפרה מכוונת של זכויותיו האזרחיות של מר ג'וול ושום התנהגות בלתי הולמת פלילית התרחשה".
ג'וול מעולם לא הואשם רשמית, אך ה-FBI ערך חיפושים בביתו ביסודיות ובפומבי פעמיים, חקר את מקורביו, חקר את הרקע שלו וערך מעקב במשך 24 שעות ביממה. הלחץ הוקל רק לאחר שפרקליטיו של ג'וול שכרו סוכן לשעבר של ה-FBI כדי לנהל פוליגרף שג'וול עבר בהצלחה.
באוקטובר 1996 חוקר הפרקליטות קנט אלכסנדר, במעשה חריג ביותר, שלח לג'וול מכתב שניקה אותו רשמית, ובו נאמר "על סמך הראיות שפותחו עד כה... ריצ'רד ג'וול לא נחשב למטרה לחקירה פלילית פדרלית בנושא ההפצצה ב-27 ביולי 1996, בפארק האולימפי באטלנטה".
החקירה והבהלה התקשורתית > הרשעתו של אריק רוברט רודולף

לאחר שג'וול נוקה מכל חשד, ה-FBI הודה כי אין לו חשודים אחרים, והחקירה התקדמה מעט עד תחילת 1997, אז אירעו שני פיגועים נוספים, במרפאת הפלות ובלסביאן בר, שניהם היו באזור אטלנטה. קווי הדמיון בתכנון הפצצה אפשרו לחוקרים להסיק שזו עבודתו של אותו מבצע מהפיגוע בפארק האולימפי. פיגוע נוסף אשר התרחש במרפאת הפלות, הפעם בברמינגהאם שבאלבמה, בפיגוע נהרג שוטר שעבד כמאבטח ואחת מהאחיות במרפאה, אמילי ליונס, נתן ל-FBI רמזים מכריעים, כולל מספר לוחית רישוי חלקי.
הלוח והרמזים האחרים אפשרו ל־FBI לאתר את אריק רוברט רודולף, רודלף היה נגר במקצועו והנדסאי אך הוא היה נמלט מגורמי אכיפת החוק לאחר שהבין שעוקבים אחריו. פקידים האמינו שהוא נעלם לדרום הרי האפלצ'ים אותם הכיר רודולף מאז שהיה נער. במאי 1998, ה-FBI הוסיף את רודלף לרשימת עשרת הנמלטים המבוקשים ביותר על ידי ה-FBI והציע תגמול של מיליון דולר עבור אדם שיביא מידע שיעזור לעצור אותו. באוקטובר 1998 מחלקת המשפטים של ארצות הברית הכריזה רשמית כי רודלף חשוד בכל ארבעת הפיגועים.
לאחר יותר מחמש שנים בה הוא נמלט מגורמי החוק, רודלף נעצר במאי 2003 בעיר מרפי שבקרוליינה הצפונית על ידי ג'פרי סקוט ממשטרת מרפי. ב־8 באפריל 2005 הודיעה הממשלה כי רודולף הודה כי ביצע את כל ארבעת הפיגועים, כולל הפיגוע בפארק האולימפי. רודולף מרצה כיום ארבעה מאסרי עולם ללא אפשרות שחרור.
אחרית דבר

ב-4 ביולי 2001 נבחר ג'וול להיות שר הטקס במצעד יום העצמאות שנערך בכרמל, אינדיאנה, שנושאו היה "גיבורים שלא הוכרו".
ב-13 באפריל 2005, ג'וול נוקה מחשד לחלוטין כאשר אריק רודולף הודה באשמתו בביצוע הפיגוע בפארק האולימפי, כמו גם בשלושה פיגועים נוספים בדרום. ב-1 באוגוסט 2006 מושל ג'ורגיה סאני פרדו הילל את ג'וול על מאמצי ההצלה שלו במהלך הפיגוע.
בדצמבר 2019 יצא לאקרנים הסרט "ריצ'רד ג'וול", המבוסס על המאמר "סיוט אמריקאי: הבלדה על ריצ'רד ג'וול" מ-1997 שפורסם במגזין "Vanity Fair", בהפקתו ובימויו של קלינט איסטווד. בכיכובם של פול וולטר האוזר בתפקיד ג'וול וסם רוקוול כעורך דינו.
ראו גם

טרור בארצות הברית
הערות שוליים

↑  "20 years later, I still lose sleep over the Centennial Olympic Park bombing. Here's why". myajc (באנגלית). נבדק ב-1 ביולי 2018. {{cite news}}:  (עזרה)
↑  Brenner, Marie (בפברואר 1997). "American Nightmare: The Ballad of Richard Jewell". Vanity Fair. נבדק ב-6 בדצמבר 2013. {{cite news}}:  (עזרה)
1 2  "When Terror Struck the Summer Olympics 20 Years Ago". Time (באנגלית). נבדק ב-1 ביולי 2018. {{cite web}}:  (עזרה)
↑  "Olympic park bombing brought terror close to home". politics.myajc (באנגלית). נבדק ב-1 ביולי 2018. {{cite news}}:  (עזרה)
↑  Jacobs, Jeff (28 ביולי 1996). "In Atlanta, Fear Roams Hand In Hand With Anger". Hartford Courant. {{cite news}}:  (עזרה)
↑  "BOMB AT THE OLYMPICS; Heart Ailment Kills War Survivor in Altanta". The New York Times. 28 ביולי 1996. נבדק ב-26 באוגוסט 2020. {{cite news}}:  (עזרה)
1 2  Weber, Harry R. (30 באוגוסט 2007). "Former Olympic Park Guard Jewell Dies". Associated Press in The Washington Post. Security guard Richard Jewell was initially hailed as a hero for spotting a suspicious backpack and moving people out of harm's way just before a bomb exploded, killing one and injuring 111 others. But within days, he was named as a suspect in the blast. {{cite news}}:  (עזרה)
↑  Sack, Kevin (9 באפריל 1997). "U.S. Says F.B.I. Erred in Using Deception in Olympic Bomb Inquiry". The New York Times. {{cite web}}:  (עזרה)
↑  "Jewell wants probe of FBI investigation". CNN. 30 ביולי 1997. {{cite web}}:  (עזרה)
↑  "The Activities of the Federal Bureau of Investigation (Part III)". House of Representatives, Subcommittee on Crime, Committee on the Judiciary,. 30 ביולי 1997. {{cite web}}:  (עזרה)תחזוקה - ציטוט: extra punctuation (link)
↑  "Jewell cleared of Olympic park bombing". CNN. 26 באוקטובר 1996. {{cite web}}:  (עזרה)
↑  Gross, Doug (14 באפריל 2005). "Eric Rudolph Lays Out the Arguments that Fueled His Two-Year Bomb Attacks". San Diego Union-Tribune. Associated Press. אורכב מ-המקור ב-2 בספטמבר 2018. נבדק ב-27 במרץ 2019. {{cite news}}:  (עזרה)
↑  "Jewell Finally Honored As A Hero | wgrz.com". Gannett via WGRZ. 2 אוג' 2006. נבדק ב-22 בספטמבר 2012. {{cite web}}:  (עזרה)(הקישור אינו פעיל)
↑  Perdue, Sonny (1 באוגוסט 2006). "Governor Perdue Commends Richard Jewell". Office of the Governor of the State of Georgia. אורכב מ-המקור ב-2012-03-20. נבדק ב-2019-10-04. The bottom line is this – Richard Jewell's actions saved lives that day. He deserves to be remembered as a hero," said Governor Sonny Perdue. "As we look back on the success of the Olympics games and all they did to transform Atlanta, I encourage Georgians to remember the lives that were spared as a result of Richard Jewell's actions." {{cite web}}:  (עזרה)
↑  Brenner, Marie. "American Nightmare: The Ballad of Richard Jewell".
| --- | --- |
בקרת זהויות :  NLI: 987007537389805171  LCCN: sh98004871 
רודולף, בתמונה שפורסמה על ידי ה-FBI
אנדרטה שהוקמה במקום בו הוטמנה הפצצה
התפוצצות מכלית הדלק במבובה

| --- | --- |
 תאריך:  6 באוקטובר 2018
 גורם:  התנגשות מכלית דלק וטרקטור
 קואורדינטות:  4°42′29″S 15°05′19″E﻿ / ﻿4.7080555555556°S 15.088611111111°E﻿ / -4.7080555555556; 15.088611111111
 הרוגים:  53
 פצועים:  100+
  (למפת הרפובליקה הדמוקרטית של קונגו מוגדלת) קינשאסה לובומבאשי מבוג'י-מאיי קיסנגני בוקאבו טשיקאפה קיקוויט בוניה מבנדאקה אנגולה זמביה טנזניה בורונדי רואנדה אוגנדה דרום סודאן הרפובליקה המרכז-אפריקאית קונגו האוק. האטל. התפוצצות מכלית הדלק במבובה(למפת הרפובליקה הדמוקרטית של קונגו רגילה) קינשאסה לובומבאשי מבוג'י-מאיי קיסנגני בוקאבו טשיקאפה קיקוויט בוניה מבנדאקה אנגולה זמביה טנזניה בורונדי רואנדה אוגנדה דרום סודאן הרפובליקה המרכז-אפריקאית קונגו האוק. האטל. התפוצצות מכלית הדלק במבובה
 
התפוצצות מכלית הדלק במבובה הוא אסון שאירע ב-6 באוקטובר 2018 בכפר מבובה שברפובליקה הדמוקרטית של קונגו. התנגשות בין מכלית דלק לטרקטור גרמה לפיצוץ ולשרפה שהרגו לפחות 53 אנשים ופצעו רבים נוספים.
האירוע

ההתפוצצות התרחשה ב-6 באוקטובר 2018, לאחר התנגשות בין מכלית דלק לטרקטור שגרמה לדליפת דלק. מקומיים רבים ניגשו אל המכלית והחלו לאסוף דלק במכלים שהביאו איתם. מספר דקות לאחר מכן פרצה שריפה, שהתפשטה במהירות למבנים סמוכים.
הפיצוץ שהתרחש זמן קצר לאחר ההתנגשות פגע בעיקר באנשים האוספים דלק, אך גם בעוברי אורח נוספים. בפיצוץ נהרגו 53 אנשים ונפצעו למעלה ממאה נוספים.
בהכרזה הראשונית של משרד הבריאות של הרפובליקה הדמוקרטית של קונגו דווח כי 20 אנשים נהרגו במקום ו-19 נוספים מתו בבתי החולים, אך יומיים לאחר מכן אישר כי מספר ההרוגים עומד על 53.
הפצועים פוזרו בבתי חולים בעיר הסמוכה, קיסנטו, וחלקם נשלח לבתי חולים בעיר הבירה קינשאסה.
נשיא הרפובליקה הדמוקרטית של קונגו, ז'וזף קבילה, הכריז על שלושה ימי אבל לאומיים ועל הקמת ועדת חקירה. הממצאים הראשוניים העלו כי נהג הטרקטור נהרג במקום, אך לא נמצאו עקבותיו של נהג המכלית.
הערות שוליים

↑  Dozens killed in DR Congo oil tanker collision, The National
↑  Congo truck fire leaves 50 dead, 100 burned, www.cbsnews.com (באנגלית אמריקאית)
↑  DRK: Co najmniej 50 osób nie żyje po zderzeniu cysterny z autobusem, wydarzenia.interia.pl (בפולנית)
↑  "Fuel tanker crash kills 50 in Congo". Reuters (באנגלית). 2018-10-06. נבדק ב-2021-11-11.
↑  Afp, Dozens killed in DR Congo oil tanker collision, Mail Online, ‏2018-10-06
↑  At least 53 killed in DRC tanker crash: ministry | News24, web.archive.org, ‏2018-10-12
↑  At least 39 killed after Congo villagers rushed to collect fuel leaked from tanker truck crash, torontosun (ב־Canadian English)
התפוצצות מכלית הדלק במורוגורו

| --- | --- |
 תאריך:  10 באוגוסט 2019
 שעה:  08:30
 מיקום:  מורוגורו 
 גורם:  התהפכות מכלית דלק
 קואורדינטות:  6°48′17″S 37°40′09″E﻿ / ﻿6.8047222222222°S 37.669166666667°E﻿ / -6.8047222222222; 37.669166666667
 הרוגים:  89
 פצועים:  55
 he
 
התפוצצות מכלית הדלק במורוגורו הוא אסון שאירע ב-10 באוגוסט 2019 בעיר מורוגורו שבטנזניה. התהפכות מכלית דלק גרמה לפיצוץ ולשרפה שהרגו לפחות 89 אנשים ופצעו רבים נוספים.
האירוע

ההתפוצצות התרחשה ב-10 באוגוסט 2019, בסביבות השעה 08:30, סמוך למסוף האוטובוסים המרכזי בעיירה מורוגורו.
מכלית דלק התהפכה כשנהגהּ ניסה להימנע מהתנגשות באופנוע, וגרמה לדליפת דלק. מקומיים רבים ניגשו אל המכלית והחלו לאסוף דלק במכלים שהביאו איתם, ולא הפסיקו גם כשהמכלית החלה לעלות באש.
הפיצוץ שהתרחש זמן קצר לאחר ההתנגשות פגע בעיקר באנשים האוספים דלק, אך גם בעוברי אורח נוספים. בפיצוץ נהרגו 89 אנשים ונפצעו רבים נוספים.
פעולות החילוץ נמשכו עד השעה 15:00. רוב הפצועים נפגעו מכוויות.
נשיא טנזניה, ג'ון מגופולי, הביע את תנחומיו למשפחות הנפגעים אך גם מורת רוח על האופן שבו פעל הקהל במקום.
הערות שוליים

↑  "Tanzania oil tanker explosion kills more than 60 people". UPI (באנגלית). נבדק ב-2019-08-11.
↑  Faraji Mwanza and Ivana Kottasová. "At least 61 people killed in a fuel tanker explosion in Tanzania". CNN. נבדק ב-2019-08-11.
↑  Mwanza, Faraji; Kottasová, Ivana (10 באוגוסט 2019). "At least 61 people killed in a fuel tanker explosion in Tanzania". CNN. CNN. נבדק ב-11 באוגוסט 2019. {{cite web}}:  (עזרה)
↑  "Death toll of Morogoro fuel tanker tragedy rises to 75". The Citizen (באנגלית). נבדק ב-2019-08-12.
↑  "Tanzanian police say 62 killed when siphoned tanker explodes". The Charlotte Observer. 10 באוגוסט 2019. אורכב מ-המקור ב-11 באוגוסט 2019. נבדק ב-10 באוגוסט 2019. {{cite web}}:  (עזרה)
↑  "At least 57 dead in Tanzania fuel tanker explosion". www.euronews.com. נבדק ב-2019-08-11.
↑  Reuters, Nuzulack Dausen and Fumbuka Ng'wanakilala. "Tanzania tanker blast kills dozens as crowd siphons fuel". ABS-CBN News. נבדק ב-2019-08-11.
↑  "Death toll climbs to 75 in Tanzania fuel tanker blast". citizen.co.za. Gauteng, South Africa. 12 באוגוסט 2019. נבדק ב-2019-08-12. {{cite web}}:  (עזרה)
↑  Msowoya, Tumaini (15 באוגוסט 2019). "Death toll in Tanzania fuel tanker tragedy climbs to 89". The Citizen (באנגלית). Tanzania: Mwananchi Communications. נבדק ב-2019-08-16. {{cite web}}:  (עזרה)
↑  Kottasová, Ivana (11 באוגוסט 2019). "At least 61 people killed in a fuel tanker explosion in Tanzania". CNN. {{cite web}}:  (עזרה)
↑  "Tanzanian police say 62 killed when siphoned tanker explodes". news.yahoo.com (באנגלית אמריקאית). נבדק ב-2019-08-11.
↑  "Tanzanian president mourns victims in fuel tanker explosion that kills at least 60 - Xinhua | English.news.cn". www.xinhuanet.com. נבדק ב-2019-08-11.
הר אולדריץ' (אנטארקטיקה)

ערך זה עוסק בהר ברכס בריטניה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  פלהאם אולדריץ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  80°07′00″S 158°13′01″E﻿ / ﻿80.1167°S 158.217°E﻿ / -80.1167; 158.217
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אולדריץ'(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אולדריץ'
 
הר אולדריץ' (באנגלית: Mount Aldrich) הוא הר גדול ברכס בריטניה שבאנטארקטיקה.
פסגת ההר שטוחה.
ההר נימצא בצידו המזרחי של קרחון ראגוצקי.
היסטוריה > גילוי ההר

ההר התגלה על ידי משלחת דיסקברי (אשר חקרה את אנטארקטיקה בין השנים 1904–1901).
היסטוריה > מקור השם

שמו של ההר ניתן לו על ידי משלחת דיסקברי, והוא נקרא על שם אדמירל פלהאם אולדריץ', אשר סייע לרוברט פלקון סקוט בהכנת המשלחת שלו לאנטארקטיקה.
הערות שוליים

1 2 3 4 5  מידע גאוגרפי והיסטורי
↑  קורות החיים של פלהאם אולדריץ', באתר האגודה ההיסטורית של מדינת אוהיו שבארצות הברית
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
התפוצצות מכלית הדלק בטסחרה

| --- | --- |
 תאריך:  6 ביולי 2020
 שעה:  08:00–08:30 בערך
 מיקום:  טסחרה
 גורם:  תאונת דרכים
 קואורדינטות:  10°58′41″N 74°19′50″W﻿ / ﻿10.977981638889°N 74.3306709°W﻿ / 10.977981638889; -74.3306709
 הרוגים:  45
 פצועים:  19
 he
 
התפוצצות מכלית הדלק בטַסַחֶרָה היא אסון שאירע ב-6 ביולי 2020 בטסחרה שבמחוז מגדלנה שבקולומביה. בפיצוץ מכלית דלק ובשרפה שפרצה בעקבותיו נספו לפחות 45 אנשים, ונפצעו רבים נוספים.
האירוע

הכפר טסחרה (Tasajera) הוא כפר דייגים עני הבנוי על רצועת אדמה צרה בין הים הקריבי לביצה. רבים מתושבי הכפר גרים בסוכות שנבנו על ערמות אשפה. היו מקרים בעבר שבהם תושבי הכפר שדדו משאיות תקועות ולקחו את הסחורות שהיו עליהן.
ב-6 ביולי 2020, מכלית דלק העבירה בנזין לאורך הכביש המהיר הקריבי (ספ'). בסביבות השעה 08:30, חצה תנין את הכביש, ובניסיון להתחמק ממנו איבד הנהג את השליטה על המשאית והתהפך. הנהג הצליח לחלץ את עצמו מהמכלית ההפוכה. למשמע הידיעה על התאונה התאספו תושבים מהעיירות הסמוכות עם דליים ריקים כדי לגנוב את הבנזין מהמשאית. בשל הקהל הרב שהגיע, השוטרים שהיו במקום לא הצליחו לעצור את הביזה.
בזמן שמספר אנשים שאבו בנזין, התפוצצה לפתע המכלית ועלתה בלהבות. שבעה אנשים נהרגו במקום, ויותר מחמישים בני אדם נוספים נפצעו, רובם מתו במהלך השבועיים שלאחר מכן. גופותיהם של השבעה שנהרגו במקום נשרפו כליל, והקורבנות זוהו באמצעות שימוש בבדיקות DNA. כל הקורבנות היו גברים, רובם מתחת לגיל 30, חלקם אף היו קטינים. כמה מהקורבנות היו בני אותן משפחות. בסרטון שצילם אחד מעדי הראייה בטלפון הסלולרי נתפס הרגע המדויק של הפיצוץ, אך לא מובן ממנו מה גרם לפיצוץ. לפי עדי הראייה, הדליקה נוצרה כאשר שניים מהאנשים ניסו לנתק את המצבר של המכלית. לעומת זאת, מומחים טוענים כי ייתכן שחשמל סטטי הוא שיצר את הפיצוץ, כפי שמשערים שקרה במקרים נוספים.
ב-6 באוגוסט 2020, חודש לאחר האסון, מאות קרובי משפחה וחברים של הקורבנות חנכו ציור קיר במקום בו אירע הפיצוץ, עם תמונות ושמות הנפטרים.